Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 185/12/5511	Žilina, 19.3.2012
EEČ : 2-43-119-2012

U Z N E S E N I E

Trestná vec:	obvinený XXXXX 
Prečin:	neoprávnené používanie cudzieho motorového vozidla podľa § 217 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Žilina
Rozhodnutie:
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
   V dobe od 23.03. 2011 na základe ústnej dohody používal osobné motorové vozidlo zn. Škoda Fabia, červenej farby, evidenčného čísla XXXXX rok výroby 2007 do dňa 14.01. 2012, kedy bol majiteľkou vozidla XXXXX opakovane vyzvaný na vrátenie vozidla, pričom a výzvu vrátenie vozidla nereagoval a naďalej neoprávnene používal vozidlo 
Právna veta:
lebo je trestné stíhanie neprípustné podľa § 9 odsek 1 písmeno f
Odôvodnenie:
Uznesením povereného príslušníka OO PZ XXXXX - východ zo dňa 28.02.2012 sa začalo trestné konanie a súčasne policajt vzniesol obvinenie XXXXX  pre  prečin  neoprávnené používanie cudzieho motorového vozidla podľa § 217 ods. 1  Tr. zák.,  na tom skutkovom základe, ako je uvedené v predmetnom uznesení.

	Následne policajt PZ vypočul zainteresované osoby a to obvineného XXXXX a poškodenú XXXXX a zabezpečil listinné dôkazy. 

	Obvinený XXXXX  sa k spáchanej trestnej činnosti priznal.

	Svedkyňa  - poškodená XXXXX dňa  29. 02. 2012 po poučení podľa § 211 Tr. por. ako poškodená nedala súhlas k trestnému stíhaniu obv.XXXXX, ktorý je manželom jej dcéry.

	Vyhodnotením dôkazov v zmysle § 2 ods. 12 Tr. por. jednotlivo a v súhrne som dospel k záveru, že obvinený XXXXX sa dopustil prečinu neoprávnené používanie cudzieho motorového vozidla podľa § 217 ods. 1  Tr. zák., avšak trestné stíhanie v tomto prípade je podmienené súhlasom poškodenej strany. Nakoľko súhlas poškodenej strany podľa § 211 ods. 1 Tr. por. nebol daný, bolo potrebné trestné stíhanie zastaviť podľa § 215 ods. 1 písm. d) Tr. por. s poukazom na § 9 ods. 1 písm. f) Tr. por. 

Týmto rozhodnutím nie sú dotknuté práva strany, ktorá sa cíti byť poškodenou, uplatňovať si svoje nároky príslušným spôsobom v občiansko-právnom konaní. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor